संक्षेप करने के लिए दस्तावेज़: बंगलौर में खेलें गए मुक़ाबले में सुरेश रैना का बल्ला चमका और उनके शानदार 90 रनों की धुआंधार पारी की मदद से चेन्नई सुपर किंग्स ने दक्षिण अफ्रीका की डॉल्फिंस को 54 रनों से करारी मात दी.

चेन्नई सुपर किंग्स ने टॉस हारकर पहले बल्लेबाज़ी की दावत पाकर निर्धारित 20 ओवर में 6 विकेट खोकर 242 रनों का विशाल स्कोर खड़ा किया.

सुरेश रैना के अलावा सलामी बल्लेबाज़ ब्रेंडन मैक्कुलम ने 49 और रविंद्र जडेजा ने नाबाद 40 रन बनाए.

इसके बाद डॉल्फिंस के बल्लेबाज़ चेन्नई सुपर किंग्स के तेज़ गेंदबाज़ मोहित शर्मा और अनुभवी आशीष नेहरा की गेंदो का सामना नही कर सके.

डॉल्फिंस की पूरी टीम 20 ओवर मे 188 रन बनाकर आलआउट हो गई. मोहित शर्मा ने 41 रन देकर 4 और आशीष नेहरा ने 42 रन देकर दो विकेट लिए.

मंगलवार को रायपुर में हरिकेंस और नार्दन नाइट्स आमने-सामने होंगे

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\nसंक्षेप उसी भाषा में जिसमें दस्तावेज़ है:
चैंपियंस लीग टी-20 क्रिकेट टूर्नामेंट में सोमवार एक ही मैच खेला गया.